যৌনকর্মীর খুন ঘিরে রহস্য ঘনীভূত হচ্ছে সোনাগাছিতে। জানা গেছে, ৫ মাস ধরে ৮ নম্বর দুর্গাচরণ মিত্র লেনের বাড়িতে ভাড়া থাকতেন ওই মহিলা। বয়স আনুমানিক ২৫ থেকে ২৬ বছর। নিষিদ্ধ পল্লিতে 'সীমা' নামেই পরিচিত ছিলেন তিনি।
 ওয়েব ডেস্ক : যৌনকর্মীর খুন ঘিরে রহস্য ঘনীভূত হচ্ছে সোনাগাছিতে। জানা গেছে, ৫ মাস ধরে ৮ নম্বর দুর্গাচরণ মিত্র লেনের বাড়িতে ভাড়া থাকতেন ওই মহিলা। বয়স আনুমানিক ২৫ থেকে ২৬ বছর। নিষিদ্ধ পল্লিতে 'সীমা' নামেই পরিচিত ছিলেন তিনি। পরশু রাতে তাঁকে শেষবার দেখেছিলেন প্রতিবেশীরা। আজ সকালে অজ্ঞাত ফোনে বাড়ির মালিক মহিলা খুনের কথা জানতে পারেন। ছাদে কাপড় মেলতে গিয়ে খোলা জানালা দিয়ে মহিলাকে মাটিতে পড়ে থাকতে দেখেন অন্যান্যরা। খবর পেয়ে ঘটনাস্থলে আসে পুলিস ও হোমিসাইড শাখার গোয়েন্দারা। চিলেকোঠার তালাবন্ধ ঘর থেকে উদ্ধার করা হয় দেহ। জানা গেছে, মহিলার বাড়ি বাংলাদেশে। পুলিসের অনুমান, মহিলার ঘরে যে বাংলাদেশি যুবকের ঘন ঘন যাতায়াত ছিল, সম্ভবত সে-ই এই খুনের সঙ্গে জড়িত। প্রতিবেশীদের দাবি, গতরাতেও ওই যুবককে বাড়ির সামনে দেখা গিয়েছিল। পেশায় সে ফল বিক্রেতা। প্রতিবেশীদের সঙ্গে কথা বলে অভিযুক্তের স্কেচ তৈরি করছে পুলিস। যে অজ্ঞাত ফোন নম্বর থেকে বাড়ির মালিককে ফোন করা হয়েছিল, সেটাও খতিয়ে দেখছেন গোয়েন্দারা। প্রাথমিকভাবে অনুমান, শ্বাসরোধ করে খুন করা হয়েছে।